Cum vei circula între localităţi după 15 mai. Fără declaraţie pe propria răspundere.
Din 15 mai, nu mai ai nevoie de declarație pe propria răspundere pentru a te deplasa în localitate. Nici între localități nu mai e necesară declarația scrisă, însă va trebui să ai o dovadă că e necesară deplasarea. Te vei putea deplasa între localități doar pentru motive bine întemeiate.
Mai sunt doar trei zile până când te vei putea bucura de relaxarea restricţiilor. Dacă până acum autorităţile te-au indus în eroare pentru că s-au contrazis între ele, ministrul Sănătăţii a elucidat acum misterul.Așa că, după 15 mai nu îţi mai trebuie declaraţie pe propria răspundere pentru deplasarea în localitate, dar "vei respecta anumite principii şi precauţii. Trebuie neapărat respectate“.Între localităţi te vei putea deplasa doar
pentru motive bine întemeiate. Şi în acest caz declaraţia va fi "doar verbală“,
dar va trebui să vii cu o dovadă a acelui motiv.Totuși, ministrul Sănătăţii atrage atenţia că dacă relaxarea măsurilor va aduce un nou val de infectări, restricţiile vor reveni: "Căutăm să găsim o măsură administrativă pentru a putea reveni cu nişte restricţii, în momentul în care acea relaxare de pe 15 mai va aduce şi dezvoltarea nedorită a pandemiei în România. Restricţii pot însemna inclusiv de mişcare, de libertate, dar sunt adaptate la fiecare localitate în localitate“.Sursă foto: Alexandru Dobre/Mediafax Foto.